Diit 61
Pal kɛ kui̱ ga̱ŋ
(Dit Dee-bid)
1
Liŋ läŋdä lö Kuoth,
kä liŋ palä.
2
Ɛ cäŋ ta̱a̱ ni peek ɣɔaa,
ɣän bä ji̱ la cɔalä,
bä ji̱ cɔl guäth in ta̱a̱ luär.
Naŋni ɣä wi̱i̱ pa̱a̱m mi bäär,
3
kɛ ɣöö ɛ ji̱n gääŋdä
ce̱tdi kɛ duel mi bum mi gäŋ
ɣä kä ji̱ tɛ̈rä.
4
Jakni ɣä kä cieŋ rɛy luaakdu
amäni cäŋ kɛl,
a jëkä ka̱n kä ji̱ piny gɔ̱ɔ̱ku.
5
Kɛ ɣöö ci ya̱cdä liŋ lö Kuoth,
kä ci ɣä ka̱m la kämi
nɛy tin luɔ̱thkɛ ciötdu.
6
Ku ni̱n teekä kua̱r jakä ŋuan.
Ɛ tëkdɛ jäny rɛy ri̱cni
ti ŋuan!
7
A jɛ ku ruëc amäni cäŋ
kɛ nhiam Kuɔth,
kä ɛ nhökdu kɛnɛ gɔɔydu
gaŋkɛ jɛ.
8
Ɣän bä ji̱ ku puany
kɛ diit ni ciaŋ,
Ɣän bä ji̱ ka̱m muckä tin cä
yac i̱ bä ka̱m ji̱ ni ciaŋ.
